CELEX: 32011R1134
Language: sk
Date: 2011-11-09 00:00:00
Title: Vykonávacie nariadenie Komisie (EÚ) č. 1134/2011 z  9. novembra 2011 o neobnovení schválenia účinnej látky cinidón-etyl v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene a doplnení vykonávacieho nariadenia Komisie (EÚ) č. 540/2011 Text s významom pre EHP

10.11.2011   
            
            
               SK
            
            
               Úradný vestník Európskej únie
            
            
               L 292/1
            
         VYKONÁVACIE NARIADENIE KOMISIE (EÚ) č. 1134/2011
   z 9. novembra 2011
   o neobnovení schválenia účinnej látky cinidón-etyl v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene a doplnení vykonávacieho nariadenia Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20,
   keďže:
   
               (1)
            
            
               Účinná látka cinidón-etyl bola zaradená v prílohe I k smernici Rady 91/414/EHS z 15. júla 1991 o uvádzaní prípravkov na ochranu rastlín na trh (2) na obdobie do 30. septembra 2012.
            
         
               (2)
            
            
               S cieľom umožniť žiadateľom pripraviť si žiadosti a Komisii vyhodnotiť tieto žiadosti a rozhodnúť o nich bola platnosť uvedeného zaradenia predĺžená do 31. decembra 2015 smernicou Komisie 2010/77/EÚ z 10. novembra 2010, ktorou sa mení a dopĺňa smernica Rady 91/414/EHS, pokiaľ ide o dátumy skončenia platnosti zaradenia určitých účinných látok do prílohy I (3).
            
         
               (3)
            
            
               V súlade s článkom 78 ods. 3 nariadenia (ES) č. 1107/2009 bola uvedená látka zaradená v časti A prílohy k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (4), a má sa považovať za schválenú podľa nariadenia (ES) č. 1107/2009.
            
         
               (4)
            
            
               Komisii však neboli doručené žiadne žiadosti v súvislosti s príslušnou účinnou látkou a časová lehota na predkladanie takýchto žiadostí stanovená v článku 4 ods. 1 nariadenia Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (5), vypršala.
            
         
               (5)
            
            
               Z tohto dôvodu by sa schválenie uvedenej účinnej látky nemalo obnoviť a táto látka by sa mala vypustiť z časti A prílohy k vykonávaciemu nariadeniu (EÚ) č. 540/2011 k dátumu, ku ktorému by platnosť schválenia uplynula, keby nebola predĺžená smernicou 2010/77/EÚ.
            
         
               (6)
            
            
               Toto nariadenie nemá vplyv na predloženie žiadosti v súvislosti s touto látkou v súlade s článkom 7 nariadenia (ES) č. 1107/2009.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Neobnovenie schválenia
   Schválenie účinnej látky cinidón-etyl sa neobnovuje.
   Článok 2
   Obdobia odkladu
   Akékoľvek obdobie odkladu udelené zo strany členského štátu vo vzťahu k prípravkom na ochranu rastlín s obsahom cinidón-etylu vyprší najneskôr 31. marca 2013, pokiaľ ide o predaj a distribúciu, a najneskôr 31. marca 2014, pokiaľ ide o likvidáciu, uskladnenie a použitie existujúcich zásob.
   Článok 3
   Zmeny a doplnenia vykonávacieho nariadenia (EÚ) č. 540/2011
   Časť A prílohy k vykonávaciemu nariadeniu (EÚ) č. 540/2011 sa mení a dopĺňa v súlade s prílohou k tomuto nariadeniu.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. novembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 309, 24.11.2009, s. 1.
   
      (2)  Ú. v. ES L 230, 19.8.1991, s. 1.
   
      (3)  Ú. v. EÚ L 293, 11.11.2010, s. 48.
   
      (4)  Ú. v. EÚ L 153, 11.6.2011, s. 1.
   
      (5)  Ú. v. EÚ L 322, 8.12.2010, s. 10.
   
      PRÍLOHA
      V časti A prílohy k vykonávaciemu nariadeniu (EÚ) č. 540/2011 sa riadok 33 sa nahrádza takto:
      
         
                     Číslo
                  
                  
                     Všeobecný názov, identifikačné čísla
                  
                  
                     IUPAC názov
                  
                  
                     Čistota (1)
                     
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     „33
                  
                  
                     cinidón-etyl
                     CAS č. 142891-20-1
                     CIPAC č. 598
                  
                  
                     (Z)-etyl 2-chloro-3-[2-chloro-5-(cyklohex-1-én-1,2-dikarboximido)fenyl]akrylát
                  
                  
                     940 g/kg
                  
                  
                     1. október 2002
                  
                  
                     30. septembra 2012
                  
                  
                     Môže sa používať len ako herbicíd.
                     Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o cinidón-etyle dokončenej 19. apríla 2002 Stálym výborom pre potravinový reťazec a zdravie zvierat a najmä jej dodatky I a II. Pri tomto celkovom hodnotení musia členské štáty:
                     
                                 —
                              
                              
                                 venovať osobitnú pozornosť možnosti kontaminácie podzemnej vody, ak sa účinná látka aplikuje v regiónoch s citlivými pôdnymi (napr. pôdy s neutrálnymi alebo vysokými hodnotami pH) a/alebo klimatickými podmienkami,
                              
                           
                                 —
                              
                              
                                 venovať osobitnú pozornosť ochrane vodných organizmov.
                              
                           V podmienkach povolenia musia byť podľa potreby uvedené opatrenia na zníženie rizika.“
                  
               
      
         (1)  Ďalšie podrobnosti o totožnosti a špecifikácii účinných látok sú uvedené v revíznych správach o týchto látkach.